open-index/open-wikipedia-markdown huggingface dataset:
விவேகானந்தர் பாறை

thumb|விவேகனந்தர் பாறை
thumb|விவேகானந்தர் மண்டபம்
thumb|சிங்கத்தின் உருவில் சிலை
**விவேகானந்தர் பாறை** என்பது கன்னியாகுமரிக் கடலில் அமைந்துள்ள ஒரு பாறையாகும். சுவாமி விவேகானந்தர் கன்னியாகுமரிக்கு வந்திருந்த போது கடலுக்குள் அமைந்திருக்கும் இந்தப் பாறைக்கு நீந்திச் சென்று, மூன்று நாட்கள் தியானம் செய்திருக்கின்றார். எனவே அவரது நினைவாக இந்தப் பாறையில் விவேகானந்தர் நினைவு மண்டபம் ஒன்று கட்டப்பட்டு 1972 ஆம் ஆண்டு திறக்கப்பட்டது. அதன் பிறகு இந்தப் பாறைக்கு விவேகானந்தர் பாறை என்ற பெயர் ஏற்பட்டது. இப்பாறையில் விவேகானந்தர் நினைவு மண்டபமும் அம்மன் பாதக் கோயில் ஒன்றும் அமைக்கப்பட்டுள்ளன. இதனருகிலுள்ள மற்றொரு பாறையில் உலகின் மிக உயரமான திருவள்ளுவர் சிலை அமைக்கப்பட்டுள்ளது.

## ஸ்ரீ பாதப் பாறை

கன்னியாகுமரியான ஸ்ரீ பகவதியம்மன், சிவபெருமானை மணப்பதற்காக இந்தப் பாறையில் நின்று தவம் செய்ததாகவும் அதனால் இந்தப் பாறையில் அவரது பாதத்தின் தடம் பதிந்துள்ளது என்றும் இந்து சமயத்தவர்கள் நம்பிக்கை கொண்டுள்ளனர். இந்தத் தொன்ம நம்பிக்கையில் இந்தப் பாறைக்கு முதலில் ஸ்ரீ பாதப் பாறை என்றுதான் பெயர் இருந்தது என்கின்றனர்.

## அம்மன் பாதக் கோயில்

இந்து சமயத்தவர்களால் அம்மன் பாதம் என்று கருதப்படும் இடம், கண்ணாடியில் பார்வைக்குத் தெரியும்படி பாதுகாக்கப்பட்டுள்ளது. இந்தப் பாதத்தைச் சுற்றிக் கோயில் போன்ற அமைப்பில் திருபாத மண்டபம் எனும் கட்டிடம் கட்டப்பட்டுள்ளது.

[right|thumb|250px|[விவேகானந்தர் நினைவு மண்டபம்]]
## விவேகானந்தர் நினைவு மண்டபம்

விவேகானந்தர் தவம் செய்த இந்தப் பாறையில் விவேகானந்தர் நினைவு மண்டபம் ஒன்று கட்டப்பட்டுள்ளது. இம்மண்டபத்தினுள் விவேகானந்தர் நின்ற நிலையிலான பெரிய வெண்கலைச் சிலை ஒன்று வைக்கப்பட்டுள்ளது. விவேகானந்தர் நினைவு மண்டபம் அமைக்கப்பட்டுள்ள பாறையின் கீழ் பகுதியில் ஒரு தியான மண்டபம் ஒன்று அமைக்கப்பட்டிருக்கிறது.
thumb|விற்பனைக்கு உள்ள பளிங்கு யானை
## கடைகள்

இந்தப் பாறையின் மேல் விவேகானந்தர் தொடர்புடைய பல மொழிகளிலான புத்தகங்கள், படங்கள் மற்றும் விவேகானந்தர் படத்துடனான பல்வேறு கைவினைப் பொருட்கள் விற்பனை செய்யும் கடைகள் இருக்கின்றன.
thumb|200px|right|போக்குவரத்துப் படகு

## படகுப் போக்குவரத்து

கன்னியாகுமரிக் கடலின் கரையிலிருந்து விவேகானந்தர் பாறைக்கு தமிழ்நாடு அரசின் பூம்புகார் கப்பல் போக்குவரத்துக் கழகம் மூலம் படகுப் போக்குவரத்து வசதி செய்யப்பட்டுள்ளது. இந்தப் படகுப் போக்குவரத்துக்காக சாதாரணக் கட்டணம், சிறப்புக் கட்டணம் என இரண்டு வழிகளிலான கட்டணங்கள் உள்ளன. இரு வகையான கட்டணம் என்றாலும் பயணம் அனைவருக்கும் சமமாகத்தான் உள்ளது. சிறப்புக் கட்டணம் விரைவில் பயணிக்க உதவுகிறது.

## இவற்றையும் காண்க

* விவேகானந்தர் நினைவு மண்டபம்
* விவேகானந்தர் இல்லம்
* விவேகானந்த கேந்திரம்

## மேற்கோள்கள்

## வெளி இணைப்புகள்
* விவேகானந்தர் நினைவுப் பாறை 

பகுப்பு:கன்னியாகுமரி மாவட்ட சுற்றுலாத் தலங்கள்
ஊசிவால் வாத்து

**ஊசிவால் வாத்து** (Northern Pintail - *Anas acuta*) வட அமெரிக்கா, ஐரோப்பா, ஆசியா கண்டங்களில் இனப்பெருக்கம் செய்து பல்வேறு இடங்களுக்கும் வலசை போகும் ஒரு வாத்து. குளிர் காலத்தில் தென்னிந்தியாவுக்கு வலசை வருகின்றன, என்றாலும் கேரளத்தின் கடற்கரைப் பகுதிகளில் இவற்றைக் காண இயலாது.

## விளக்கம்
இவை வீட்டு வாத்தைவிடச் சிறியவை. சுமார் 65 செ.மீ நீளமிருக்கும். இவற்றின் அலகு ஈய நிறத்திலும், விழிப்படலம் பழுப்பாகவும், கால்கள், கருப்பு நிறத்தில்  இருக்கும். இந்தப் பறவைகளில் ஆண், பெண் பறவைகளுக்கு இடையில் குறிப்பிடதக்க வேறுபாடுகள் உள்ளன.

ஆண்பறவையின் உடலின் மேற்பகுதி கருஞ்சாம்பல் நிறத்தில் இருக்கும். தலை சாக்லெட் நிறத்தில் இருக்கும். தலையில் இருந்து இரு பக்கங்களிலும் வெள்ளை பட்டைகள் கீழ்நோக்கிச் சென்று கழுத்து வெள்ளையோடு சேரும். மார்பு, வயிறு ஆகியவை வெண்மையாக இருக்கும். இவற்றின் கூரிய நீண்ட வால் இவற்றை நன்கு அடையாளம் காண உதவுகிறது.

பெண் பறவையின் உடலின் மேற்பகுதி பழுப்பும் வெளிர் மஞ்சளுமான சிறு வட்டங்களைக் கொண்டிருக்கும். இதற்கு ஆண் பறவைக்கு உள்ளது போன்ற நீண்ட கூரிய வால் கிடையாது.  

## நடத்தை
ஆணும் பெண்ணும் இணையாகவோ அல்லது சிறு கூட்டமாகவோ நாணல் புதர் நிறைந்த ஏரிகளில் திரியக்கூடியன. பிற வாத்துகளோடு கலந்தும் காணப்படும். இவை தானியங்களையும், தாவரப் பொருட்களையும் முதன்மை உணவாக கொள்கின்றன. 
## மேற்கோள்கள்


பகுப்பு:வலசை போகும் பறவைகள்
பகுப்பு:வாத்துகள்
பகுப்பு:ஆப்பிரிக்கப் பறவைகள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:டொமினிக்கன் குடியரசுப் பறவைகள்
விஸ்வரூபம்

**விஸ்வரூபம்** என்பது கீழுள்ள தகவல்களில் ஏதேனும் ஒன்றை குறிக்கலாம்.

* விஸ்வரூபம் (1978 திரைப்படம்)
* விஸ்வரூபம் (1980 திரைப்படம்)
* விஸ்வரூபம் (2013 திரைப்படம்)
* விஸ்வரூபம் 2 (திரைப்படம்)
பாவ் பாச்சி

**பாவ் பாஜி** அல்லது **பாவ் பாச்சி** () என்பது ஒருவகையான மராத்திய சைவ உணவாகும். இவ்வகை உணவு மகாராட்டிரத்தில் மிகவும் பிரபலம். குசராத், கர்நாடகம்  உள்ளிட்ட பிற மாநிலங்களிலும் இவ்வுணவு வகை கிடைக்கிறது.  *பாவ்* என்பது மராத்தியில் வெதுப்பியை குறிக்கிறது. *பாச்சி* என்பது காய்கறி சாறு. பாவ் பாச்சியில், பாச்சி (உருளைக்கிழங்கால் செய்யப்பட்ட சாறு) கொத்தமல்லி இலை, நறுக்கிய வெங்காயம், எலுமிச்சை மற்றும் வெதுப்பி இருக்கும். பெரும்பாலும் வெதுப்பியில் வெண்ணெய் தடவப்பட்டிருக்கும்.

## வரலாறு
1850-களில் மும்பை நகரில் துணி உற்பத்தி செய்யும் ஆலைகளில் வேலைபார்க்கும் ஆட்களிடம் இருந்து இவ்வுணவு வகை அறிமுகமானது.  

அவர்களுக்கு மதிய உணவு இடைவேளையின் கால அளவு குறைவாக இருந்ததால் அதிகப்படியான உணவை எடுத்துக்கொள்ள இயலாது. உணவிற்குப்பின் கடினமாக உழைக்கவும் வேண்டியிருப்பதால், உணவு விற்பனையாளர் ஒருவர் மற்ற உணவுகளில் இருந்து ஒவ்வொன்றாக எடுத்து இப்பாவ் பாஜியை உருவாக்கினார். பின்னர், இவ்வகை உணவு மாநிலத்தின் பிற பகுதிகளுக்கும் பரவியது; உணவகங்களிலும் பரிமாறப்பட்டது. 

## தயாரிக்கும் முறை

பாவ் பாச்சி விரைந்து தயாரிக்கக் கூடிய உணவு வகைகளில் ஒன்றாகும்.

## இவற்றையும் பார்க்க
* வடா பாவ்
* மிசல் பாவ்

## மேற்கோள்கள்

பகுப்பு:உணவு வகைகள்
பகுப்பு:துரித உணவு வகைகள்
பகுப்பு:சாலையோர உணவுகள்
பகுப்பு:மராத்தி சமையல்
தமிழக ஆசிரியர் கூட்டணி

**தமிழக ஆசிரியர் கூட்டணி** இது இந்தியாவின், தமிழ்நாட்டிலுள்ள பள்ளி ஆசிரியர்களின் நலன் கருதி ஏற்படுத்தப்பட்ட தொழிற்சங்க அமைப்பாகும். இது 1983 ம் ஆண்டு துவக்கப்பட்டது. இதன் தலைமை செயல் அலுவலகம் சென்னையில் இயங்குகின்றது.
## கூட்டணி தகவல் இதழ்
thumb
தமிழக ஆசிரியர் கூட்டணியின் நடப்பு செய்திகள், **ஆசிரியர் குரல்**  (VOICE OF TEACHER) எனும் மாதம் இருமுறை இதழில் வெளியாகின்றது.

## வெளி இணைப்புகள்
* தமிழக ஆசிரியர் கூட்டணியின் இணையதளம் 
*  விக்கிமேப்பியாவில் தமிழக ஆசிரியர் கூட்டணி தலைமை அலுவலகம் அமைவிடம்
பகுப்பு:தமிழ்நாட்டிலுள்ள தொழிற்சங்கங்கள்
குட்டம் பொக்குண

**குட்டம் பொக்குண** என்பது இலங்கையின் பண்டைக் காலத் தலைநகரமான அனுராதபுரத்தில் உள்ள நீராடுவதற்காக அமைக்கப்பட்ட ஒரு குளம் ஆகும். *குட்டம் பொக்குண* என்பதற்குச் சிங்கள மொழியில் "இரட்டைக் குளம்" என்று பொருள். இக்குளம் இரண்டு பகுதிகளாக அமைக்கப்பட்டிருப்பதே இப்பெயருக்குக் காரணம். இக்குளம் அக்காலத்து நீரியற் பொறியியல் துறையில் குறிப்பிடத்தக்க ஒரு சாதனை எனக் கருதப்படுகிறது. அத்துடன் இது சிங்களவர்களின் சிற்பக்கலை, கட்டிடக்கலை என்பன தொடர்பில் சிறந்த படைப்புக்களில் ஒன்றாகவும் திகழ்கிறது.

## அளவு
இவ்விரட்டைக் குளங்களில் ஒன்று பெரியது, மற்றது சிறியது. பெரிய குளத்தின் நீளம் 132 அடியும் அகலம் 51 அடியுமாகும். சிறிய குளத்தில் நீள அகலங்கள் முறையே 91 அடியும், 51 அடியுமாகும். பெரிய குளத்தின் ஆழம் 18 அடி. சிறிய குளம் 14 அடி ஆழம் கொண்டது.

## வெளியிணைப்புகள்
*Discover Sri lanka - குட்டம் பொக்குண தொடர்பான கூடுதல் தகவல்களும், படங்களும் 

## மேற்கோள்கள்

பகுப்பு:இலங்கையின் தொல்லியற்களங்கள்
கம்பி வடம்

**கம்பி வடம் ** (*cable*)  என்பது பெரும்பாலும் இரண்டு அல்லது அதற்கு மேற்பட்ட  கம்பிகளைக் இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும். பல அடுக்கு உறைகள் இருப்பதால் இவை சற்று தடிமனாக இருக்கும். எந்திரவியலில்  இவை பொருட்களைத் தூக்கவோ இழுக்கவோ பயன்படுத்தப்படுகின்றன. காட்டாக தேர் இழுக்கும் மிகவும் தடிப்பான கயிற்றைத் தேர்வடம் என்கின்றனர். இழுவை வடத்தால் நகரும் போக்குவரத்து *இழுவை தொடர்வண்டி* (Rope Railway) எனப்படுகிறது.  கம்பி வடத்தில் தொங்கியவாறு எடுத்துச் செல்லப்படும் பெட்டி *கம்பிவடப் பெட்டி* (Cable car) எனப்படுகிறது.   மின் பொறியியலில் மின்கடத்திக் கம்பிகளைக்  கொண்டு உருவாக்கப்பட்ட கம்பி வடங்கள் மின்சாரத்தைத் தாங்கிச் செல்கின்றன. ஒளியிழைகளை பாதுகாப்பு உறைகளிட்டு அவற்றைத் தாங்கிச் செல்லும் கம்பி வடங்கள் *ஒளியிழை வடம்* எனப்படுகின்றன.

இக்கட்டுரையில் கட்டிடங்களிலும் தொழிலகங்களிலும் கட்டுமானத்திற்குப் பயன்படுத்தப்படும் கம்பி வடங்கள் விவரிக்கப்படுகின்றன. சில கிலோமீட்டர்களுக்கும் கூடுதலான தொலைவுகளுக்கு மின்சாரத்தை எடுத்துச் செல்ல உயர் மின்னழுத்த வடங்கள், மின் வடங்கள், உயர் மின்னழுத்த நேர் மின்னோட்ட வடங்கள் பயன்படுகின்றன.

## வரலாறு
பல்லாயிரக்கணக்கான ஆண்டுகளாகவே சணல், பருத்தி போன்ற பல இயற்கை இழைகளை பல்லடுக்குகளில் பிணைத்து  கயிறுகளும் வடங்களும் பொருட்களை இழுக்கவும் மேலேற்றவும் பயன்படுத்தி வந்துள்ளனர். பத்தொன்பதாம் நூற்றாண்டில் ஆழ் சுரங்கங்களும் பெரிய கப்பல்களும் கட்டமைக்கப்பட்ட காரணத்தால் குறைந்த விலையில் வலுவான வடங்களுக்குத் தேவை ஏற்பட்டது. எஃகுத் தொழில்நுட்பம் முன்னேறியநிலையில்  உயர் இரக எஃகு கம்பி வடங்கள் தயாரிக்கப்பட்டன. இதே தொழினுட்பத்தைப் பயன்படுத்தி பத்தொன்பதாம் நூற்றாண்டின் மத்தியி்ல் ஆழ்கடல் தொலைத்தொடர்பு கம்பி வடங்கள்  தயாரிக்கப்பட்டன. தொடர்ந்து மின்சாரம் மற்றும் தகவல் தொடர்பு பரிமாற்றத்திற்கு கம்பி வடங்களின்  பயன்பாடு கூடுதலாயிற்று. இந்தக் காலகட்டத்தில் உருவாக்கப்பட்ட மின் வடங்களில் இரு மின் கம்பிகளுக்கிடையேயான காப்புறையாக துணி, காகிதம் மற்றும்   
இரப்பர் பயன்படுத்தப்பட்டன. தற்காலத்தில் உயரழுத்த  மின் வடங்களன்றி பிறவற்றில் பெரும்பாலும் நெகிழியாலான காப்புறைகள் பயன்படுத்தப்படுகின்றன.

## சான்றுகள்


## மேலறிவுக்கு
* R. M. Black, *The History of Electric Wires and Cables*, Peter Pergrinus, London 1983 
* BICC Cables Ltd, "Electric Cables Handbook", WileyBlackwell; London 3rd Edition 1997, 

பகுப்பு:வடங்கள்
அகுஸ்டோ டி லூக்கா

**அகுஸ்டோ டி லூக்கா** (*Augusto De Luca*, பிறப்பு: சூலை 1, 1955) ஓர் இத்தாலியப் புகைப்படக் கலைஞர் ஆவார்.

சட்டத்துறையில் பட்டம் பெற்ற டி லூக்கா 1970களின் மத்தியில் துறைசார் புகைப்படக் கலைஞரானார். இவரது புகைப்படங்கள் பல இத்தாலியின் பல இடங்களில் காட்சிப்படுத்தப்பட்டுள்ளன.

## புகைப்படப் படைப்புகள்

படிமம்:Carla Fracci 1991 - Augusto De Luca photographer.jpg|*Carla Fracci*
படிமம்:‪Renato Carosone - fotografia di Augusto De Luca.jpg‬|*Renato Carosone*
படிமம்:‪Lina Wertmuller - foto di Augusto De Luca.jpg‬|*Lina Wertmuller*
படிமம்:‪Renzo Arbore - ritratto fotografico di Augusto De Luca.jpg‬|*Renzo Arbore*
படிமம்:Rick Wakeman - photo Augusto De Luca.jpg|*Rick Wakeman* (Yes)


படிமம்:LA3 Roma di Augusto De Luca.jpg|*[[‪உரோமை நகரம்‬]]*
படிமம்:LA2 Roma di Augusto De Luca.jpg|*[[‪உரோமை நகரம்‬]]*
படிமம்:LA5 Bologna di Augusto De Luca.jpg|*போலோக்னா*
படிமம்:LA6 Firenze di Augusto De Luca.jpg|*புளோரன்ஸ்*
படிமம்:LB3 Firenze di Augusto De Luca.jpg|*புளோரன்ஸ்*
படிமம்:LB1 Firenze di Augusto De Luca.jpg|*புளோரன்ஸ்*


## மேற்கோள்கள்

## வெளி இணைப்புகள்

* *Witness Journal* - http://www.fotoup.net/000Intervista/2789/augusto-de-luca  
* *Hasselblad gallery* - http://www.hasselblad.com/hoc/photographers/italian-photography.aspx 
* *Polaroid Art Italy* - http://www.polaroidartitaly.it/elgg/pg/profile/AUGUSTODELUCA 
* *Artelab* - http://www.artelabonline.com/articoli/view_article.php?id=5196 

பகுப்பு:1955 பிறப்புகள்
பகுப்பு:இத்தாலியர்
பகுப்பு:புகைப்படக் கலைஞர்கள்
கம்பி வடம் (வழிநெறிப் பக்கம்)

**[[கம்பி வடம்]]** (*cable*) என்பது பெரும்பாலும் இரண்டு அல்லது அதற்கு மேற்பட்ட கம்பிகளை இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும்.

**கம்பி வடம்** இவற்றையும் சுருக்கமாகக் குறிப்பிடலாம்:
* கம்பிவடப் பின்னல், தையல் வகைகளில் ஒன்றாக இழைகளை குறுக்கும் நெடுக்குமாகப் பின்னுவது 
* கம்பிவடத் தொலைவு, கடலில் தொலைவுகளை அளக்கும் நாட்டிகல் மைலிற்கு தொடர்புடையது 
* கம்பிவட நீர்ச்சறுக்கு, நீரில் சறுக்குபவர் கைப்பிடிகளையும் கயிற்றையும்  மின்சாரத்தால் இயங்கும் கம்பிவடத்தால் இழுக்கும் நீர்ச்சறுக்கு வகை 
* பௌடன் கம்பிவடம், தானுந்து போன்றவற்றில் ஓரிடத்திலிருந்து மற்றோரிடத்திற்கு விசையை அனுப்பிட உதவிடும் எந்திரவியல் கம்பிவடம் 
* கம்பிக் கயிறு, ஒன்றையொன்று  திருகுசுழலாகப் பிணைந்துள்ள இரும்பு அல்லது மாழை கம்பிகளாலான கயிறு 
* கனமான, தடித்த கயிறு
இணைய நெறிமுறைத் தொலைக்காட்சி

**இணைய நெறிமுறைத் தொலைக்காட்சி ** (*Internet Protocol television*, **IPTV**) அல்லது **ஐபி டிவி**  வழமையான புவிப்புற, செய்மதி மற்றும் கம்பி வடத் தொலைக்காட்சி வடிவங்களில் அல்லாது இணையம் போன்ற சிப்ப மாற்றுப் பிணையம் வழியே இணைய நெறிமுறை கட்டமைப்பில் பரப்பப்படும் தொலைக்காட்சி சேவைகளாகும்.

இணைய நெறிமுறைத் தொலைக்காட்சியை மூன்று முதன்மை வகைகளாகப் பிரிக்கலாம்:
* நேரலைத் தொலைக்காட்சி, நடப்பு நிகழ்ச்சித் தொடர்பான  இடைவினைகளுடனோ இல்லாமலோ;
* பிறிதொரு நேரத் தொலைக்காட்சி: விட்டதைப் பிடி தொலைக்காட்சி (சில நாட்களுக்கு அல்லது மணிகளுக்கு முந்திய தொலைக்காட்சி நிகழ்ச்சிகளின் மறு ஒளிபரப்பு), மீள்-பரப்பு தொலைக்காட்சி (தற்போதைய தொலைக்காட்சி நிகழ்ச்சியை முதலிலிருந்து மீள் ஒளிபரப்பு);
* கோரிய நேரத்து ஒளிதம் (VOD): தொலைக்காட்சி நிகழ்ச்சிகள் அல்லாது பிற ஒளிதங்களின் பட்டியல் மூலமாக பார்வையிடுதல்.

இணைய நெறிமுறைத் தொலைக்காட்சி இணையத் தொலைக்காட்சியிலிருந்து வேறுபட்டது; ஐரோப்பிய தொலைத்தொடர்பு சீர்தர நிறுவனம் போன்றவற்றால் வரையறுக்கப்பட்டு தொலைதொடர்பு பிணையங்களில் அதிவிரைவு அணுக்க அலைவரிசைகள் மூலம் பயனரின் வீட்டிற்கு தொலைக்காட்சி அணுக்கப் பெட்டி அல்லது பிற பயனர் இடத்து கருவிகளுக்கு பரப்பப்படுகிறது.

இந்தியாவில் பிஎஸ்என்எல், எம்டிஎன்எல், ஏர்டெல் மற்றும் ரிலையன்சு தொலைதொடர்பு நிறுவனங்கள் நாட்டின் பெருநகரங்களில் இச்சேவையை வழங்கி வருகின்றன.

## இணைய நெறிமுறைத் தொலைக்காட்சியின் அங்கங்கள்
* தொலைக்காட்சி தலை-முனையம்: இங்கு நேரலை தொலைக்காட்சி அலைவரிசைகள் குறியீடு/மறையீடு இடப்பட்டு இணைய நெறிமுறை பன்முகப்பரப்புகை ஓடைகளாக (multicast stream) அனுப்பப்படுகின்றன.
* கோரிய நேரத்து ஒளித தளம்: இங்கு கோரிய நேரத்து ஒளிதங்கள் சேமிக்கப்பட்டு பயனர் கோரும் நேரத்தில் இணைய நெறிமுறை ஓர்முகப் பரப்புகை ஓடையாக (unicast stream) அனுப்பப்படுகின்றன.
* இடைவினை வாயில்: பயனர் தமக்கு வழங்கப்படும் பல்வேறு ஐபி டிவி சேவைகளிலிலிருந்து வேண்டிய சேவையை பட்டியல்களிலிலிருந்து  தேர்ந்தெடுத்தல்.
* பரப்புகை பிணையம்: இணைய நெறிமுறை  (ஓர்முக மற்றும் பன்முக) சிப்பங்களை சிப்ப மாற்று பிணையம் ஒன்றின் மூலம் பரப்புதல். 
* வீட்டு முனையம்: பயனர் வீட்டில் தரவு இணைப்பு முடிவுறும் கருவி.
* பயனரின் தொலைக்காட்சி அணுக்கப் பெட்டி: பயனரின் வீட்டில் தொலைக்காட்சி மற்றும் கோரிய நேரத்து ஒளித அடக்கங்களை மறையீடு/குறியீடு நீக்கி தொலைக்காட்சிப் பெட்டியில் காட்டுதல்.

## சேவைப் பொதி
வீட்டுப் பயனாளர்களுக்கு  ஐபி டிவி  கோரிய நேரத்து ஒளிதத்துடன் பெரும்பாலும் பிற இணையச் சேவைகளான இணைய அணுக்கம் மற்றும் இணைய நெறிமுறைவழி ஒலிச் சேவைகளுடன் பொதிந்து வழங்கப்படுகின்றன. ஐபி டிவி, விஓஐபி, இணைய அணுக்கம் மூன்றும் இணைந்த வணிக வழங்கல்கள்  *மும்மடி இயக்கச்* சேவை எனப்படுகிறது.  இவை நகர்பேசி சேவையுடன் வழங்கப்படின் *நான்முறை இயக்கம்* எனப்படுகிறது.

## வெளி இணைப்புகள்
*ITU IPTV Focus Group 
*Ars Technica: An Introduction to IPTV
*IPTV over IMS 
*Internet-connected TVs finally arrive
*"Does Video Delivered Over A Telephone Network Require A Cable Franchise?" AEI-Brookings Joint Center for Regulatory Studies

பகுப்பு:எண்ணிமத் தொலைக்காட்சி
பகுப்பு:தொலைக்காட்சி பரப்புகை
பகுப்பு:தொலைக்காட்சித் தொழினுட்பம்
திருத்தந்தை இன்னசெண்ட்

கத்தோலிக்க திருச்சபையை இதுவரை 13 திருத்தந்தையர்கள் இன்னசெண்ட் (*Innocent*) என்ற பெயரில் ஆட்சி செய்துள்ளனர்:

# முதலாம் இன்னசெண்ட், புனித (401–417)
# இரண்டாம் இன்னசெண்ட் (1130–1143)
# மூன்றாம் இன்னசெண்ட் (1198–1216)
#* *[[மூன்றாம் இன்னசெண்ட் (எதிர்-திருத்தந்தை)]]* (1179-1180)
# நான்காம் இன்னசெண்ட் (1243–1254)
# ஐந்தாம் இன்னசெண்ட் (1276)
# ஆறாம் இன்னசெண்ட் (1352–1362)
# ஏழாம் இன்னசெண்ட் (1404–1406)
# எட்டாம் இன்னசெண்ட் (1484–1492)
# ஒன்பதாம் இன்னசெண்ட் (1591)
# பத்தாம் இன்னசெண்ட் (1644–1655)
# பதினொன்றாம் இன்னசெண்ட் (1676–1689)
# பன்னிரண்டாம் இன்னசெண்ட் (1691–1700)
# பதின்மூன்றாம் இன்னசெண்ட் (1721–1724)
குலவை

**குலவை** என்பது தமிழர்கள் எழுப்பும் மங்கல ஒலி ஆகும். இது பெரும்பாலும் பெண்களால் எழுப்பப்படும். கைகளை வாயருகே வைத்த நிலையில் உதடுளைக் குவித்து வைத்து நாக்கினைக் கிடைமட்டமாக இரு புறமும் அசைப்பதன் மூலம் "உலுலுலுலுலுலு..." என்ற இழுவல் ஓசை குலவை ஒலி உண்டாக்கப்படும். நாற்று நடவு, அறுவடை போன்ற உழவு வேலைகளின் போதும் பூப்புனித நீராட்டு போன்ற இல்ல நன்னிகழ்வுகளின் போதும் இறை வழிபாட்டின் போதும் குலவை போடுதல் நடைபெறும். 

## குலவை போடும் முறை

உதடுளைக் குவித்து வைத்து நாக்கினைக் கிடைமட்டமாக இரு புறமும் அசைக்கும் போது வாயின் மேற்பக்கமாக உள்ளங்கையை வளைத்துப்பிடித்திருப்பர். இதற்கான காரணங்கள் கீழ்க்கண்டவை ஆகும். 

1) குலவை ஒலி இயற்கையாக வெளிவருவதைவிட வளைத்துப்பிடித்திருக்கும் கையில் மோதி எதிரொலித்து மேலும் அதிகமாக உரத்தொலிக்கும். (Eco)

2) கையை வளைத்துப்பிடிப்பதன் மூலம் தான் குலவையிட ஆயத்தமாக (Symbol) இருப்பதாக பிறருக்கு உணர்த்துதல்.

3) கையைவைத்து வாயை மறைப்பதன் மூலம் குலவையிடும்போது முகத்தில் ஏற்படும் அங்க அசைவுகளின் விகாரத்தை பிறர் பார்க்காமலிருக்கச் செய்தல்.

## சங்க இலக்கியத்தில் குரவை
* "...........குறவர் மாக்கள் 
::வாங்கு அமைப் பழுனியதேறல் மகிழ்ந்து
வேங்கை முன்றில் குரவை அயரும்"   (புறம் - 129)

* "வியலறை வரிக்கும் முன்றில், குறவர்
::மனைமுதிர் மகளிரொடு குரவை தூங்கும்" (அகம் - 232)

* "வாங்கு அமைப் பழுனிய நறவு உண்டு,
::வேங்கை முன்றில் குரவையும் கண்டே" (நற்றிணை - 276)

* "கொடுந்தொழில் வல்வில் கொலைஇய கானவர்
::நீடுஅமை விளைந்த தேக்கள் தேறல்
குன்றகச் சிறுகுடிக் கிளையுடன் மகிழ்ந்து
::தொண்டகச் சிறுபறைக் குரவை அயர ..." (திருமுறுகாற்றுப்படை - 197)

* "நறவு நாள்செய்த குறவர் தம் பெண்டிரொடு
::மான் தோல் சிறு பறை கறங்க கல்லென
வான் தோய் மீமிசை அயரும் குரவை" (மலைபடுகடாம் - 322)

* "முழங்குக் குரவையிரவிற் கண்டேகுக"  (திருக்கோவையார்)

* 
"பரதவர் மகளிர் குரவையொ டொலிப்ப
::பரதவர் மகளிர் குரவையொடு ஒலிப்ப
ஒருசார், விழவுநின்ற வியலாங்கண்"  (மதுரைக்காஞ்சி - 97,98)

## வெளியிணைப்பு
குலவை ஒலி - காணொளி

## மேற்கோள்கள்

பகுப்பு:தமிழர் பண்பாடு
லோவமகாபாய

**லோவமகாபாய** என்பது பண்டைக்கால இலங்கையின் தலைநகரமான அனுராதபுரத்தில் இருந்த ஒரு கட்டிடம் ஆகும். இது ருவன்வெலிசாய தாதுகோபுரத்துக்கும், சிறீ மகாபோதி எனப்படும் புனித அரசமரத்துக்கும் இடையில் அமைந்துள்ளது. இதன் கூரை வெண்கலத்தால் அமைக்கப்பட்டிருந்ததால் இதை பித்தளை மாளிகை, "லோகப்பிரசாதய" போன்ற பெயர்களாலும் அழைப்பதுண்டு. அக்காலத்தில் இக்கட்டிடத்தில் ஒரு உணவு மண்டபமும், ஒரு நோன்பு மண்டபமும் இருந்தன. இங்கே, பௌத்த மத குருமார், போயா நாட்களில் கூடி மத சுலோகங்களை ஓதும் "சீமமாலக்க" என்னும் மண்டபமும் இருந்தது.

இக்கட்டிடத்தின் ஒரு பக்கம் 400 அடி (120 மீட்டர்) நீளமானது. இதில் ஒவ்வொன்றிலும் 40 தூண்கள் கொண்ட 40 தூண் வரிசைகள் இருந்தன. இதன்படி இக்கட்டிடம் மொத்தம் 1600 தூண்களைக் கொண்டிருந்தது. இதன் வடிவமைப்பு சுவர்க்கத்தில் இருந்து கொண்டுவரப்பட்டது என்றும், இதைக் கட்ட ஆறு ஆண்டுகள் சென்றன என்றும் பௌத்தர்கள் நம்புகின்றனர். சத்தாதிஸ்ஸ மன்னனின் காலத்தில் இந்தக் கட்டிடம் முற்றாக அழிந்தது. இதன் நடுப்பகுதியில் உள்ள சிறிய கட்டிடம் பிற்காலத்தது. நோன்புக் காலத்தில் மக்கள் கூடுவதற்கான மண்டபமான இது இப்போதும் அதற்காகவே பயன்பட்டு வருகிறது.

## மேற்கோள்கள்

பகுப்பு:இலங்கையின் தொல்லியற்களங்கள்
லங்காராம

**லங்காராம** என்பது இலங்கையின் பண்டைய தலைநகரமான அனுராதபுரத்துக்கு அண்மையில் கல்கெபக்கட என்னும் இடத்தில் அமைந்துள்ள ஒரு தாதுகோபுரம் ஆகும். இது வட்டகாமினி அபய (வலகம்பா) என்னும் அரசனால் கிமு முதலாம் நூற்றாண்டில் கட்டுவிக்கப்பட்டது. இத்தாதுகோபுரத்தின் பழைய வடிவம் பற்றி எதுவும் தெரியவில்லை. தற்போதுள்ள தாதுகோபுரம் பிற்காலத்தில் பெருமளவு திருத்தத்துக்கு உள்ளான வடிவம். இதனைச் சுற்றி பழங்காலத்துத் தூண்களின் அழிபாடுகள் காணப்படுகின்றன. இவை அமைந்துள்ள விதத்தில் இருந்து, அக்காலத்தில் இத் தாதுகோபுரத்தை மூடி "வட்டதாகே" என அழைக்கப்படும் ஒரு வட்ட வடிவிலான கட்டிடம் இருந்திருக்கக் கூடும் எனத் தெரிகிறது. தாது கோபுரத்தைச் சூழவுள்ள மேடை நிலத்திலிருந்து 10 அடி (3 மீட்டர்) உயரத்தில் உள்ளது. தாதுகோபுரம் 45 அடி (14 மீட்டர்) விட்டம் கொண்டது. சூழவுள்ள மேடையின் விட்டம் 1332 அடி (406 மீட்டர்) ஆக உள்ளது.

இதன் பழைய பெயர் *சிலசோப கந்தக்க சைத்திய* என்பது. கிமு இரண்டாம் நூற்றாண்டின் இறுதிப் பகுதியில் அனுராதபுரத்தைத் தமிழ் மன்னர்கள் ஆண்டு வந்தனர். அக்காலத்தில் வட்டகாமினி அபய *சிலசோப கந்தக்க* என்னும் இடத்தில் ஒளித்து இருந்தானாம். கிமு 103 ஆம் ஆண்டில் அவன் தமிழ் மன்னர்களிடம் இருந்து அனுராதபுரத்தைக் கைப்பற்றிய பின்னர் தான் மறைந்திருந்த இடத்தின் பெயரால் இத் தாதுகோபுரத்தைக் கட்டுவித்ததாகச் சொல்லப்படுகிறது.

## யானைக் குளம்
இந்தத் தாதுகோபுரத்துக்கு அருகில் "எத் பொக்குண" எனச் சிங்கள மொழியில் அழைக்கப்படும் யானைக் குளம் உள்ளது. இது பழங்காலத்தில் மனிதரால் கட்டப்பட்டது. இதன் நீளம் 159 மீட்டரும் அகலம் 52.7 மீட்டரும் ஆகும். 9.5 மீட்டர் ஆழம் கொண்ட இக்குளம் 75,000 கனமீட்டர் நீரைக் கொள்ளக்கூடியது. இதற்கான நீர், பெரியகுளம் எனப்படும் குளத்தில் இருந்து நிலக்கீழ் கால்வாய்கள் மூலம் கொண்டுவரப்படுகின்றது. பல நூறு ஆண்டுகள் பழமை வாய்ந்த இக் கால்வாய்கள் இன்னும் பயன்படும் நிலையில் உள்ளன.

## மேற்கோள்கள்

## வெளியிணைப்புகள்
* லங்காராமய, அமேசிங்லங்கா.காம் இணையத்தளத்தில் 

பகுப்பு:இலங்கையின் தொல்லியற்களங்கள்
இணையத் தொலைக்காட்சி

**இணையத் தொலைக்காட்சி ** (*Internet television*, *Internet TV*, அல்லது *Online TV*) எனப்படுவது இணையம் வழியாக தொலைக்காட்சி நிகழ்ச்சிகளை எண்ணிம முறையில் வழங்குதலாகும். இது பல்வேறு நிறுவனங்களும் தனிநபர்களும் உருவாக்கிடும் குறுநிகழ்ச்சிகள் அல்லது ஒளிதங்களைக் குறிக்கும் வலைத்தள தொலைக்காட்சியினின்றும் மாறானது; அதேபோல  தொலைக்காட்சி ஒளிபரப்பாளர்களுக்கு ஓர் தொழினுட்ப சீர்தரமாக உருவாகி வரும் இணைய நெறிமுறைத் தொலைக்காட்சியினின்றும் மாறானது.  பல வழைமையான ஒளிபரப்பாளர்கள் ஒளித ஓடை தொழினுட்பத்தை பயன்படுத்தி பொதுவான இணையம் வழியாக தொலைக்காட்சி நிகழ்ச்சிகளையும் பிற ஒளித உள்ளடக்கங்களையும் காட்டுவதை  இணையத் தொலைக்காட்சி எனப் பொதுவாகக் குறிப்பிடுகிறோம். இது பயன்படுத்தப்படும் தொழினுட்பத்தை விவரிப்பதில்லை.  அயர்லாந்தில் *ஆர்டிஈ பிளேயர்*, ஐக்கிய இராச்சியத்தில் *பிபிசி ஐபிளேயர்*, *4oD*, *ஐடிவி பிளேயர்*, *யுடிவி பிளேயர்*, *டிமாண்டு ஃபைவ்* ஆகியனவும் ஐக்கிய அமெரிக்காவில் *ஹூலூ*, நெதர்லாந்தில் *நெதர்லாந்து 24*, ஆத்திரேலியாவில் *ஏபிசி ஐவியூ* மற்றும் *ஆத்திரேலியா லைவ் டிவி* போன்ற நிறுவனங்கள் இச்சேவையை வழங்கி வருகின்றன.

## வெளி இணைப்புகள்

* IPTV future *The Register* 2006-05-05
* As Internet TV Aims at Niche Audiences, the Slivercast Is Born *New York Times* 2006-03-12
* TV's future stars will come from the web*The Guardian* 2008-09-11
* Your top web TV*The Telegraph* 2007-08-03

பகுப்பு:எண்ணிமத் தொலைக்காட்சி
பகுப்பு:திரைப்படம் மற்றும் காணொளித் தொழினுட்பம்
பகுப்பு:இணைய ஒளிபரப்பு

பகுப்பு:இணையத் தொலைக்காட்சி அலைவரிசைகள்
பகுப்பு:பல்லூடகம்
பகுப்பு:தொலைக்காட்சித் தொழினுட்பம்
பகுப்பு:கோரிய நேரத்து ஒளிதம்
வட்டதாகே

**வட்டதாகே** (*Vatadage*, ) எனப்படுவது இலங்கையின் பொலன்னறுவை நகரத்தில்  காணப்படும் ஒரு வகை பௌத்த சமய வழிபாட்டுக்குரிய கட்டிடம் ஆகும். இதற்கு, *தாகே*, *தூபகர*, *சைத்தியகர* போன்ற பெயர்களும் உண்டு. இக்கட்டிட வகையில் இந்தியச் செல்வாக்கு ஓரளவுக்குக் காணப்படுகிறது எனினும், இவ்வகையை பண்டைய இலங்கைக் கட்டிடக்கலைக்கு உரிய தனித்துவமான அமைப்பு எனக் கூறலாம். புத்தரின் புனித சின்னங்களைத் தம்மகத்தே கொண்ட சிறிய தாதுகோபுரங்களைப் பாதுகாப்பதற்காக இவ் வட்டதாகேக்கள் அவற்றை மூடிக் கட்டப்பட்டன. வட்ட வடிவம் கொண்ட இக் கட்டிடங்கள் செங்கல், கல் ஆகியவற்றைக் கொண்டு கட்டப்பட்ட இவை கல் சிற்பங்களைக் கொண்டு அழகுபடுத்தப்பட்டிருந்தன. இக்கட்டிடத்துக்கு, ஒன்றுக்குள் ஒன்றாக வட்ட வடிவ வரிசைகளில் அமைந்த தூண்களால் தாங்கப்பட்ட மரத்தால் ஆன கூரை இருந்திருக்கலாம் எனக் கருதப்படுகின்றது. 

இலங்கையில் இப்போது பத்து வட்டதாகேக்கள் மட்டுமே எஞ்சியுள்ளன. பெரும்பாலான இக் கட்டிடங்களைக் கட்டியவர்கள் யார் என்பதோ, எப்போது கட்டப்பட்டது என்பதோ தெரியவில்லை. தூபாராம தாதுகோபுரத்தைச் சுற்றி அமைந்த வட்டதாகேயே மிகவும் பழைய இவ்வகைக் கட்டிடம் எனக் கருதப்படுகின்றது. எனினும், இவ்வகைக்கு மிகச் சிறந்த எடுத்துக்காட்டு பொலநறுவையில் உள்ள வட்டதாகே ஆகும். மெதிரிகிரிய, திரியாய் ஆகிய இடங்களில் அமைந்துள்ள வட்டதாகேக்களும் ஓரளவு நல்ல நிலையில் உள்ளன.

## இதனையும் காண்க
* விகாரை
* தூபி
* தாது கோபுரம்
* அடுக்குத் தூபி

## மேற்கோள்கள்


பகுப்பு:பௌத்த கட்டிடங்கள்
பகுப்பு:இலங்கைக் கட்டிடக்கலை
பகுப்பு:இலங்கை பண்டைய கட்டிடங்கள்
பகுப்பு:பௌத்த யாத்திரைத் தலங்கள்
பகுப்பு:பௌத்த கோயில்கள்
சுதா சந்திரன்

**சுதா சந்திரன்** (பிறப்பு: செப்டம்பர் 27, 1965) ஓர் இந்திய பரதநாட்டியக் கலைஞர் மற்றும் நடிகை ஆவார்.

இந்திய மொழி திரைப்படங்களிலும், சின்னத் திரை தொடர்களிலும் இவர் நடித்துள்ளார்.

மும்பையிலுள்ள மித்பாய் கல்லூரியில் பி.ஏ. பட்டப்படிப்பையும், அதன் பிறகு எம்.ஏ. பொருளியல் படிப்பையும் முடித்து பட்டம் பெற்றார்.

1981-ம் ஆண்டு புனித யாத்திரை மேற்கொண்டபோது இவர் பயணம் செய்த வாகனம் திருச்சிராப்பள்ளி அருகே விபத்துக்குள்ளானது. காயமடைந்த சுதா சந்திரனின் வலது காலின் ஒரு பகுதி அறுவை சிகிச்சையின் மூலம் நீக்கம் செய்யப்பட வேண்டியிருந்தது. இருப்பினும் அவர் நடனக் கலையை கைவிடவில்லை. விபத்தைத் தொடர்ந்து காலினை இழந்த பின், ஜெய்பூர் செயற்கைக் காலை பொருத்திய பிறகு இவர் தொடர்ந்து நடன நிகழ்ச்சிகளில் பங்கேற்று வருகிறார். ஐரோப்பா, கனடா, மத்திய கிழக்கு ஆசிய நாடுகளில் நடன நிகழ்ச்சிகளை நடத்தியுள்ளார். உலகின் பல்வேறு நகரங்களுக்கு சென்று வந்திருந்தாலும் தன்னை கவர்ந்த அமைதியான நகரம் சென்னை என்றார் சுதா சந்திரன். ().

## திரைப்படத் துறையில் சுதா சந்திரன்

1984-ம் ஆண்டு வெளி வந்த மயூரி என்ற தெலுங்குத் திரைப்படத்தில் கதாநாயகியாக நடித்துள்ளார். 1986-ம் ஆண்டு இந்தத் திரைப்படம் நாச்செ மயூரி என்ற பெயரில் இந்தி மொழியில் ரீ மேக் செய்யப்பட்டது. மயூரி திரைப்படத்திற்காக 1986-ம் ஆண்டு தேசிய திரைப்பட விருதுகளில் சிறப்பு ஜூரி விருதை பெற்றுள்ளார்.

தமிழில் 1986 ஆம் ஆண்டு வெளியான சர்வம் சக்திமயம் என்ற திரைப்படத்தில் கதாநாயகியாக நடித்தார். விஷால் நடித்த சத்யம் மற்றும் ஆதிபகவன் உட்பட பல்வேறு படங்களில் நடித்துள்ளார். இது தவிர பல்வேறு சின்னத் திரை தொடர்களிலும் நடித்துள்ளார். இவர் இந்தியில் புகழ்பெற்ற நாகின் என்ற தொடரில் யாமினி என்ற கதாபாத்திரத்தில் நடித்துள்ளார்.

## மேற்கோள்கள்

பகுப்பு:நடனக் கலைஞர்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்
கொண்டல் சு. மகாதேவன்

**கொண்டல் சு. மகாதேவன் ** (பிறப்பு: சூலை 1, 1925 இறப்பு: சனவரி 1, 2012  ) என்பவர் ஒரு தமிழக எழுத்தாளர். தஞ்சாவூர் மாவட்டம், கொண்டல் வட்டம் திடல், எனும் ஊரில் பிறந்தவர். தமிழ் இலக்கியத்தில் முதுகலைப் பட்டம் பெற்ற இவர் அரசு கல்லூரிகளில் தமிழ்ப் பேராசிரியராகவும் முதல்வராகவும் தமிழ்வளர்ச்சித்துறை இயக்குநராகவும் பணியாற்றியவர். சாகித்யா அகாதெமியில் உறுப்பினராக இருந்தவர்.  முதியோர் கல்வி, குழந்தைகளுக்கான இலக்கியம், அறிவியல் நூல்கள், ஆய்வு நூல்கள், நாடகம், மொழிபெயர்ப்பு நூல்கள் எனும் வகையில் பல்வேறு நூல்களை எழுதியவர். தமிழ் வளர்ச்சித் தொடர்பில் மொரிசியசு, சிங்கப்பூர் போன்ற நாடுகளுக்குச் சென்றவர். இவர் எழுதிய *"தமிழன் அறிவியல் முன்னோடி"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் கணிதவியல்,வானியல்,இயற்பியல்,வேதியியல் எனும் வகைப்பாட்டில் பரிசு பெற்றிருக்கிறது.

## பணி
கொண்டல் சு. மகாதேவன் ஆற்றிய பணிகள்:-
* ஆசிரியர், உயர்நிலைப்பள்ளி
* பேராசிரியர், தமிழ்த்துறை, மாநிலக் கல்லூரி, சென்னை.
* முதல்வர், அரசுக்கலைக்கல்லூரி, சென்னை.
* இயக்குநர், தமிழ் வளர்ச்சித் துறை, தமிழ்நாடு அரசு, சென்னை. (11.5.1972 முதல் 10.2.1982 வரை) .
* உறுப்பினர், சாகித்ய அகாதெமி 

## நூல்கள்
# நட்சத்திரங்களின் கதை, 1975, திருநெல்வேலி தென்னிந்திய சைவ சிந்தாந்த நூற்பதிப்புக் கழகம், சென்னை.

## மாணவர்கள்
இவரிடம் பயின்று பின்னாளில் புகழ்பெற்ற மாணவர்கள்
# சாலை இளந்திரையன், தமிழ்ப்பேராசிரியர்
# சாலினி இளந்திரையன், தமிழ்ப்பேராசிரியர்
# மா. செங்குட்டுவன், கவிக்கொண்டல் இதழாசிரியர்

## சான்றடைவு

பகுப்பு:1925 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தஞ்சாவூர் மாவட்ட மக்கள்
சு. வேல்முருகன்

**சு. வேல்முருகன் ** (பிறப்பு: டிசம்பர் 26, 1946) என்பவர் ஒரு புதுச்சேரி எழுத்தாளர். புதுச்சேரியிலுள்ள தவளக்குப்பம் எனும் ஊரில் பிறந்தவர். தந்தை சுப்புராயக் கவுண்டர், தாய் செங்கேணி. தமிழில் கல்வியியல், மெய்யியல் முதுகலைப்பட்டங்களைப் பெற்ற இவர் பல பள்ளிகளில் ஆசிரியராகப் பணியாற்றினார். பாவலர், சொல்லாய்வுச் செல்வர், கவிமாமணி ஆகிய பட்டங்களைப் பெற்றிருக்கிறார். பல்வேறு இலக்கிய அமைப்புகளில் பல்வேறு பொறுப்புகளை வகிகித்திருக்கிறார். இவர் இதுவரை 15 நூல்களைப் படைத்துள்ளார். இவர் எழுதிய *"திருவக்கரை வரலாறு"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:1946 பிறப்புகள்
பகுப்பு:புதுச்சேரி எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பி. திருநாவுக்கரசு

**பி. திருநாவுக்கரசு** (பிறப்பு: ஏப்ரல் 9, 1944) என்பவர் ஒரு தமிழக எழுத்தாளர். சட்டத்தில் முதுகலைப் பட்டம் பெற்ற இவர் அரசு வழக்குரைஞராகவும், சட்டக் கல்விப் பேராசிரியராகவும் பணியாற்றியவர். அதன் பிறகு சென்னை உயர்நீதி மன்றத்தில் வழக்குரைஞராகப் பணியாற்றி வருகிறார். இவர் எழுதிய *"1872 ஆம் ஆண்டு இந்தியச் சான்றுச் சட்டம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.

பகுப்பு:1944 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:வழக்கறிஞர்கள்
கோ. அன்பழகன்

**கோ. அன்பழகன்** (பிறப்பு: மார்ச் 11, 1936) என்பவர் ஒரு முடநீக்கியல் மருத்துவர் மற்றும் தமிழக எழுத்தாளர்.இவரது இலக்கியப் பெயர் தமிழ்நாகை. மருத்துவத்தில் இளம்நிலைப் பட்டமும், முடநீக்கியல் துறையில் முதுநிலை அறுவை சிகிச்சை பட்டம் மற்றும் பட்டயமும் பெற்றிருக்கிறார். சென்னை பொது அரசு மருத்துவமனையில் தலைமை முடநீக்கியல் அறுவை சிகிச்சை வல்லுநராகப் பணியாற்றியவ்ர். இவர் எழுதிய *"எலும்பு மூட்டு நலம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில்மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.

பகுப்பு:1936 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:மருத்துவர்கள்
ப. முத்துக்குமாரசுவாமி

**ப. முத்துக்குமாரசுவாமி** (மார்ச் 11, 1936 - அக்டோபர் 29, 2020) என்பவர் ஒரு தமிழக எழுத்தாளரும், தமிழறிஞருமாவார். திருச்சிராப்பள்ளி மாவட்டம் திருப்பராய்த்துறை எனும் ஊரில் பிறந்தவர். தந்தை மு. பஞ்சநாதம், தாய் மாரியம்மாள். தருமபுரம் பல்கலைக்கழகக் கல்லூரியில் இளங்கலை (புலவர்) இடைநிலைப் பட்டம் பெற்றவர். இலக்கியவளம், திருவாசகத்தேன், மெய்ப்பாட்டியல் உள்ளிட்ட 43 நூல்களை எழுதியுள்ளார். இவர் எழுதிய *"செந்தமிழ் முருகன்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
## விருது
2019இல் தமிழ்நாடு அரசின் மறைமலையடிகள் விருதைப் பெற்றார்  

## மேற்கோள்கள்

பகுப்பு:1936 பிறப்புகள்
பகுப்பு:2020 இறப்புகள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருச்சி மாவட்ட மக்கள்
ஜெயவதி நரசிம்மன்

**ஜெயவதி நரசிம்மன்** என்பவர் ஒரு தமிழக எழுத்தாளர். சமூக அமைப்புகளோடும், மகளிர் சங்கங்களோடும், தொண்டு நிறுவனங்களுடனும் இணைந்து பொதுப் பணியாற்றி வரும் சமூக ஆர்வலர். இவர் இரா. நரசிம்மன் என்பவருடன் சேர்ந்து எழுதிய *"பெற்றால் மட்டும் போதுமா?"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
கரசூர் பத்மபாரதி

**கரசூர் பத்மபாரதி ** (பிறப்பு: சூலை 15, 1975) என்பவர் ஒரு புதுச்சேரி எழுத்தாளர் ஆவார். இவரது இயற்பெயர் கு. பத்மாவதி. தமிழில் முதுகலை, ஆய்வியல் நிறைஞர், இளங்கலைக் கல்வியியல் பட்டங்களையும், மானிடவியலில் பட்டயமும் பெற்றவர். இளமை நதியில் முதுமை ஓடங்கள், சிறகிருந்தும் ஆகிய நூல்களை வெளியிட்டவர். கவியரங்குகள், பட்டிமன்றங்களில் பங்கு பெற்றவர். இவர் எழுதிய *"நரிக்குறவர் இன வரைவியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றது. தமிழ்விக்கியின் 2022 ஆம் ஆண்டிற்கான பெரியசாமி தூரன் விருது கரசூர் பத்மபாரதிக்கு வழங்கப்பட்டது.

## மேற்கோள்கள்

பகுப்பு:1975 பிறப்புகள்
பகுப்பு:புதுச்சேரி எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
ச. ஈஸ்வரன்

**ச. ஈஸ்வரன்** என்பவர் ஒரு தமிழக எழுத்தாளர். திருச்சிராப்பள்ளி தேசியக் கல்லூரியில் தமிழ்த் துறை பேருரையாளர். முனைவர் பட்டம் பெற்றுள்ள இவர், சுற்றுலாவியல், இலக்கியச் சிந்தனைகள், ஆய்வும் திறனாய்வும் என்ற மூன்று நூல்களை எழுதியுள்ளார். இவர் முனைவர் இரா. சபாபதி என்பவருடன் சேர்ந்து எழுதிய *"இதழியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் இதழியல், தகவல் தொடர்பு எனும் வகைப்பாட்டில் பரிசு பெற்றிருக்கிறது.

## குறிப்புகளும் மேற்கோள்களும்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருச்சி மாவட்ட மக்கள்
இரா. சபாபதி

**இரா. சபாபதி** (பிறப்பு: மார்ச் 19, 1958) என்பவர் ஒரு தமிழக எழுத்தாளர். திருச்சிராப்பள்ளி தேசியக் கல்லூரியில் தமிழ்த் துறை முதுநிலை விரிவுரையாளராகப் பணியாற்றி வருகிறார். இவர் தமிழ் இதழ்களில் விளம்பர உத்திகள் எனும் நூலினை எழுதியுள்ளார். இவர் முனைவர் ச. ஈஸ்வரன் என்பவருடன் சேர்ந்து எழுதிய *"இதழியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் இதழியல், தகவல் தொடர்புஎனும் வகைப்பாட்டில் பரிசு பெற்றிருக்கிறது.

பகுப்பு:1958 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருச்சி மாவட்ட மக்கள்
திருவாதிரைக்களி

thumbnail|களிநடமிடும் பெண்டிர்

**திருவாதிரைக்களி** (மலையாளத்தில் திருவாதிரக்களி) அல்லது **கைகொட்டிக்களி** என்பது கேரளப் பெண்களால் ஆடப்படும் ஒரு வகை நடனம். திருவாதிரைத் திருநாளின் இரவில் ஆடப்பட்டு வந்ததால் இது திருவாதிரைக்களி எனப்பெயர் பெற்றது. எனினும் தற்காலங்களில் சமயச்சடங்காக அன்றியும் இந்நடனம் ஆடப்படுகிறது. 

பெண்கள் சிறுகுழுவினராய்ச் சேர்ந்து நிலவிளக்கைச் சுற்றிக் கை கொட்டிப் பாடுவர். நடனத்தின் நாயகி பாட்டை எடுத்துத் தொடுக்க மற்றவர்கள் முடிப்பர். பாடல் பெரும்பாலும் பார்வதி சிவபெருமானை நோக்கித் தவமிருந்ததைப் பற்றி இருக்கும். நளன்வரலாறு, தட்சன் யாகம், இராவணன் வருகை, துரியோதன வதம் குறித்த பாடல்களும் இடம் பெறும்.

## மேற்கோள்கள்

பகுப்பு:கேரளப் பண்பாடு
பகுப்பு:கேரளக் கலைகள்
பகுப்பு:கேரள நடனங்கள்
கர்ணன் (எழுத்தாளர்)

**கர்ணன்** ( 1938 - சூலை 20, 2020) என்பவர் ஒரு தமிழக எழுத்தாளர் ஆவார். இவர் சிறுகதைத் தொகுதிகள், புதினங்கள், கட்டுரைகள், பயணக்கட்டுரைகள் மற்றும் வாழ்க்கை வரலாற்று நூல்களை எழுதியுள்ளார். மதுரையில் வசித்து வந்த இவர்  எழுதிய *"அவர்கள் எங்கே போனார்கள்?"* எனும் நூல் தமிழ்நாடு அரசின், தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.

## வாழ்க்கைக் குறிப்பு
கர்ணன் 1938 ஆம் ஆண்டு மதுரை மாவட்டத்திலுள்ள செல்லூர் என்னும் ஊரைப் பிறப்பிடமாகக் கொண்டவர். கர்ணன் பரஞ்சோதி, செல்லம்மாள் தம்பதியினரின் புதல்வர். இவர், தொழில் ரீதியாக தையற்கலைஞ‌ர் ஆவார். கர்ணன் இளம்பிள்ளை வாதத்தால் பாதிக்கப்பட்டுக் கால் ஊனமானவர்.

## படைப்புகள்
* கனவுப் பறவை (சிறுகதைத் தொகுப்பு)
* கல்மனம் (சிறுகதைத் தொகுப்பு)
* மோகமுக்தி 
* புலரும் முன் அழகிடும் பொழுது(சிறுகதைத் தொகுப்பு)
* ஆத்ம நிவேதனம்
* மறுபடியும் விடியும்
* முகமற்ற ம‌னிதர்கள்
* நெருப்பில் விழுந்த நிலவுப் பூ
* பொழுது புலர்ந்தது: சிறுகதைத் தொகுதி
* கி. வா. ஜ. முதல் வண்ணதாசன் வரை : 20 தமிழ்ப் படைப்பாளிகள்
* அவர்கள் எங்கே போனார்கள் - சுதந்திரப்போராட்ட வரலாறு 
* வசந்த கால வைகறை (சிறுகதைத் தொகுப்பு)
* விடிவை நோக்கி - சுதந்திரப்போராட்ட வரலாறு
* ரத்தம் தோய்ந்த அந்த நாட்கள் - சுதந்திரப் போராட்ட வரலாறு
* உள்ளங்கள் (நாவல்)
* காந்தத் துாண்டிலில் சிக்கிய கனவு மீன் (நாவல்)
* பட்டமரத்தில் வடிந்த பால் (சிறுகதைத் தொகுப்பு)
* இந்த மண்ணின் உருவம் (சிறுகதைத் தொகுப்பு)
* மயங்காத மனசுகள் (குறுநாவல்கள்)
* இசைக்க மறந்த பாடல் (சிறுகதைத் தொகுப்பு)
* பாலைவனத்தைக் கடக்கும் பசுக்கள் (நாவல்)
* ஊமை இரவு (நாவல்)
* சரித்திரம் உருவாக்கிய சந்திப்பு - தேசத்தலைவர்கள் பற்றிய நுால்
* திவ்யதாரிணி (குறுநாவல்கள்)
* அகம் பொதிந்தவர்கள் (எழுத்தாளர்கள் பற்றிய நுால்)
* பொய் நின்ற ஞானம் (சிறுகதைத்தொகுப்பு)
* இன்று இவர்கள் - அரசியல் தலவைர்கள் பற்றிய நுால்
* நினைவின் திரைக்குள்ளே - கவிதைத் தொகுப்பு
* வாழ்விக்கும் மனிதர்கள் (சான்றொர்கள் பற்றிய நுால்)
* மௌனத்தின் நிழல் (சுதந்திரப் போராட்டம் பற்றிய நாவல்)
* வாழ்ந்ததின் மிச்சம் (சிறுகதைத் தொகுப்பு)
* நகரும் பொழுதுகள் (நாவல்)
* வெளிச்சத்தின் பிம்பங்கள் - எழுத்தாளர்கள் பற்றிய நுால்)

## மறைவு
கர்ணன் 2020 சூலை 20 அன்று மதுரையில் காலமானார். இவரின் மனைவி ரஞ்சிதம் 2012 இல் காலமானார். போலியோவால் பாதிக்கப்பட்டுக் கால் ஊனமான கர்ணன் மதுரை அருகே செல்லூரில் ஒரு வாடகை வீட்டில் வசித்துவந்தார். தமிழக அரசு இவருக்கு மாதம் மூவாயிரன் ரூபாய் உதவித்தொகை வழங்கி வந்தது. அவருடன் அவரது இரண்டு வாய்பேச முடியாத சகோதரிகள் வசித்தார்கள்.

## மேற்கோள்கள்

## வெளி இணைப்புகள்
* பீனிக்ஸ் மனிதர்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:மதுரை மாவட்ட மக்கள்
பகுப்பு:1938 பிறப்புகள்
பகுப்பு:2020 இறப்புகள்
பகுப்பு:மதுரை மாவட்ட எழுத்தாளர்கள்
க. பொ. இளம்வழுதி

**க. பொ. இளம்வழுதி** (ஜனவரி 6, 1936 - மார்ச் 5, 2013) என்பவர் ஒரு புதுச்சேரி எழுத்தாளர். புதுச்சேரியிலுள்ள கலிதீர்த்தாள் குப்பம் எனும் ஊரில் பிறந்தவர். இவரது இயற்பெயர் பாலசுப்பிரமணியன். தந்தை வெ. பொன்னுச்சாமி, தாய் தனபாக்கியம். வட்டார வளர்ச்சி அலுவலராகப் பணியாற்றி ஓய்வு பெற்றார். சிவப்பு நிலா, குறுநூறு, சிவப்புச் சிந்தனைகள் உள்ளிட்ட 11 கவிதை நூல்களையும், உரைநடை நூல்களையும் வெளியிட்டவர். இவர் எழுதிய *"விளையாட்டுகள் அன்றும் இன்றும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் விளையாட்டு எனும் வகைப்பாட்டில் பரிசு பெற்றிருக்கிறது.

## இலக்கியப் படைப்புக்கள்
#சிவப்பு நிலா (தமிழக அரசின் பரிசு பெற்றது)	காவியம்	
#நந்திவர்மன் காதலி
#வேர்கள் (புதுவை அரசின் பரிசு பெற்றது)	கவிதை-நிகழ்வுகள்	
#ஆண்டவன் அறுபது	
#நிறங்கள்	
#குறுநூறு	கவிதைத் தொகுப்பு	
#சிவப்புச் சிந்தனைகள் (தமிழக அரசின் பரிசு)	
#வண்ணத்தமிழ்	
#சில்லுகள்	
#வாக்கு மூலம்	
#வெடித்து முளைத்த விதைகள்	
#தளிர்	
#வெண்பூக்கள் (திருப்பூர்த் தமிழ்ச் சங்கப் பரிசு)	
#நாளங்கள் (கரூர் இலக்கிய அறக்கட்டளைப் பரிசு)	
#வெற்றியின் அறிமுகம் (நேரு)	உரைநடை-வரலாறு	
#இலக்கை நோக்கி (மண்டேலா)	
#வைகரைப் புள் (கவிஞர் வாணிதாசன்)	
#கார்ககில் கதை (கார்க்கில் போர்)	
#போராட்டப் பூமி (வியட்நாம்-ஹோசிமின்)	
#நம்முடன் நல்லவர் (நல்லகண்ணு)	
#ஆரங்கள் (உடல் நலன்)	உரைநடை	
#இலக்கிய அறிமுகம் (இலக்கியம்)	
#தமிழைத்தேடி (மொ.ழி)	
#விளையாட்டுக்கள்-அன்றும் இன்றும்   (தமிழக அரசின் பரிசு பெற்றது)   	
#மரபும் திரிபும் (இலக்கிய ஆய்வு)	

## ஆதாரம்

பகுப்பு:1936 பிறப்புகள்
பகுப்பு:புதுச்சேரி எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
புவிப்புறத் தொலைக்காட்சி

**புவிப்புறத் தொலைக்காட்சி ** (*Terrestrial television*) என்ற வகை தொலைக்காட்சிப் பரப்புகை வானொலி ஒலிபரப்பை ஒத்து  காற்றுவெளியில் மின்காந்த அலைகள் மூலம் அனுப்பப்பட்டு தொலைக்காட்சி அலைவாங்கி ஒன்றின் மூலம் பெறப்படும் தொலைக்காட்சி நிகழ்ச்சிகளாகும்.  இது செய்மதியையோ கம்பிவடத்தையோ ஊடகமாகப் பயன்படுத்துவதில்லை. வீட்டில் உள்ளத் தொலைக்காட்சிப் பெட்டியில் உள்ள  இசைவித்த மின்காந்த அலைவெண் வாங்கி கொண்டு விரும்பும் அலைவரிசையைப் பெறலாம். ஐரோப்பாவில் இது புவிப்புறத் தொலைக்காட்சி என அறியப்பட்டாலும்  ஐக்கிய அமெரிக்காவில் இதனை **ஒளிபரப்புத் தொலைக்காட்சி** (*broadcast television*) என்றும் சில நேரங்களில் **வளியாற்றுத் தொலைக்காட்சி** (*over-the-air television*, OTA) என்றும் குறிப்பிடப்படுகிறது.   

புவிப்புறத் தொலைகாட்சியே முதன்முதலாக ஓர் ஊடகம் வழியாக தொலைக்காட்சி நிகழ்ச்சிகள் ஒளிபரப்பப்பட்ட தொழினுட்பமாகும். 1927ஆம் ஆண்டு ஏப்ரல் 27 அன்று வாசிங்டன், டி. சி.யிலிருந்து முதல் தொலைதூரத் தொலைக்காட்சி ஒளிபரப்பப்பட்டது.    பிபிசி 1929ஆம் ஆண்டு பொதுமக்களுக்கான ஒளிபரப்பை துவங்கியது; வழமையான நிகழ்ச்சிகளை 1930 முதல் ஒளிபரப்பத் தொடங்கியது. 1950களில் கம்பிவடத் தொலைக்காட்சிகள் வரும்வரை இவ்வகை ஒளிபரப்பே  கோலோச்சி வந்தது.

## இந்தியாவில்
இந்தியாவில் 1959ஆம் ஆண்டில் செப்டம்பர் மாதம் 15ஆம் நாள் தில்லியில் சோதனையோட்டமாக சிறு பரப்பானைக் கொண்டு தற்காலிக ஒளிப்பதிவு தளத்திலிருந்து ஒளிபரப்பப்பட்டது.  வழமையான நிகழ்ச்சிகள் 1965ஆம் ஆண்டிலிருந்து  அனைத்திந்திய வானொலியின் அங்கமாக செயல்படத் தொடங்கின. இச்சேவை மும்பைக்கும் அமிர்தசரசிற்கும் 1972ஆம் ஆண்டில் விரிவுபடுத்தப்பட்டது. 1975 வரை ஏழு இந்திய நகரங்களில் மட்டுமே தொலைக்காட்சி சேவைகள் இருந்தன; தொலைக்காட்சி சேவைகளை வழங்கும் ஒரே நிறுவனமாக தூர்தர்சன்  இருந்தது. 1976ஆம் ஆண்டில் அனைத்திந்திய வானொலியிலிருந்து தூர்தர்சன் தனியாக செயல்படத் தொடங்கியது. தேசிய சேவைகள் 1982ஆம் ஆண்டிலிருந்து அனைத்து நிலையங்களிலிருந்தும் ஒளிபரப்பப்பட்டன. அதே ஆண்டு வண்ணத் தொலைக்காட்சி இந்தியாவிற்கு அறிமுகமானது. 

இந்தியாவின் பரந்த நிலப்பரப்பை கருத்தில்கொண்டு இன்சாட் செயற்கைக்கோள்களின் மூலம் ஓர் தொலைதொடர்பு பிணையம் தொலைக்காட்சி புவிப்புற பரப்பான்களுக்காக அமைக்கப்பட்டது. இந்தப் புவிப்புறப் பரப்பான்களுக்கான குறிப்பலைகள் மைய நிலையத்திலிருந்து இந்த செயற்கைக்கோள்கள் மூலம் அனுப்பப்பட்டன; இவற்றை புவிப்புற பரப்பான்கள் புவிப்புறத் தொலைக்காட்சி அலைவரிசைகளில் ஒளிபரப்பின. தற்போது இவ்வாறு பிணைக்கப்பட்ட 1400 புவிப்புற பரப்பான்கள் மூலம் இந்திய மக்கள்தொகையின் 90% நபர்கள்   தூர்தர்சன் நிகழ்ச்சிகளைக் கண்டு களிக்கின்றனர்.

## வெளி இணைப்புகள்

*TVRadioWorld TV stations directory
*W9WI.com (Terrestrial repeater and TV hobbyist information)
*TV Coverage maps and Signal Analysis

பகுப்பு:தொலைக்காட்சி பரப்புகை
பகுப்பு:தொலைக்காட்சி சொல்லியல்  
பகுப்பு:தொலைக்காட்சித் தொழினுட்பம்  
பகுப்பு:தொலைக்காட்சி வரலாறு
சி. மா. இரவிச்சந்திரன்

**சி. மா. இரவிச்சந்திரன்** (பிறப்பு: செப்டம்பர் 13, 1954) என்பவர் ஒரு தமிழக எழுத்தாளர். சென்னைப் பல்கலைக்கழகத்தில் தமிழில் முதுகலை, முனைவர் பட்டங்களைப் பெற்றவர். பாரதியார் பல்கலைக்கழகத்தில் தமிழ்த்துறையில் 1987- இல் விரிவுரயாளராகத் தொடங்கி 2006- இல் துறைத்தலைவராகப் பொறுப்பேற்று 2013- இல் பணி ஓய்வுப் பெற்றார்.இவர் தமிழ்த் துறைக்கு கொங்கு நாட்டுப்புற வழக்காறுகள் - அளவாய்வு (Multifaceted Folklore Survey of Kongu Nadu) என்னும் பல்கலைக்கழக மானியக் குழுவின் சிறப்பு நிலை ஆய்வுத்திட்டத்தை ( SAP-D.R.S.-1) ரூ.22.50 இலட்சம் 2007- ஆம் ஆண்டு பெற்றுத் தந்தவர். நாட்டுப்புறவியல் துறையில் தனி முத்திரைப் பதித்தவர். மேற்கு ஜெர்மனியில் நிகழ்ந்த பன்னாட்டு நாட்டுப்புறவியல் கருத்தரங்கில் பங்கேற்றவர். பல்வேறு ஆய்வுக் கட்டுரைகளை வழங்கியவர். மாநாடுகளிலும், கருத்தரங்குகளிலும் புத்தாக்கப் பயிற்சிகளிலும் பங்கேற்று அவற்றின் ஒருங்கிணைப்பாளராகவும் பங்களிப்பு செய்துள்ளார். இவர் எழுதிய *"தமிழரின் பெருமரபும் சிறுமரபும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:1954 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
இரா. நரசிம்மன்

**இரா. நரசிம்மன் ** என்பவர் ஒரு தமிழக எழுத்தாளர். நெய்வேலி பழுப்பு நிலக்கரி நிறுவனத்தில் பணியாண்மைத்துறை இயக்குநராகப் பணியாற்றி வருகிறார். மத்திய தொழிலாளர் கல்வி வாரியத்தின் சென்னை மண்டல வழிகாட்டுதல் குழுத் தலைவராக நியமிக்கப்பட்டு பணியாற்றி வருகிறார். இவர் ஜெயவதி நரசிம்மன் என்பவருடன் சேர்ந்து எழுதிய *"பெற்றால் மட்டும் போதுமா?"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:கடலூர் மாவட்ட மக்கள்
தொலைக்காட்சி அலைவாங்கி

**தொலைக்காட்சி அலைவாங்கி ** (*TV aerial* அல்லது *TV Antenna*)  காற்றில் பரப்பப்படும் புவிப்புறத் தொலைக்காட்சி குறிப்பலைகளை பெறுவதற்கான சிறப்பு அலைவாங்கிகளாகும். இவை அதி உயர் அதிர்வெண் பட்டையில் 41 முதல் 250&nbsp;மெகாஹெர்ட்சு வரையும் மீ உயர் அதிர்வெண் பட்டையில் 470 to 960&nbsp;மெகாஹெர்ட்சு வரையுமுள்ள அதிர்வெண்களில் ஒளிபரப்பப்படும்   தொலைக்காட்சி அலைவரிசைகளை உள்வாங்கக் கூடியவை. இவை இரண்டு வகையாக தயாரிக்கப்படுகின்றன:  
:"உட்புற" அலைவாங்கிகள் - தொலைக்காட்சிப் பெட்டியின் மேலோ அல்லது அடுத்தோ வைக்கப்படுகின்றன. 
: "வெளிப்புற" அலைவாங்கிகள் - வீட்டின் கூரை மீதோ தனிக் கம்பத்தின் மீதோ வைக்கப்படுகின்றன.   
மிகவும் பரவலாக பயன்படுத்தப்படும் அலைவாங்கிகள்:  இருமுனைவ அலைவாங்கியும் ("முயல் காதுகள்")  சுருள் அலைவாங்கிகளுமாகும். பெரிய அலைவாங்கிகளில்  யாகி அலைவாங்கியும்  மடக்கை அமைப்பிட அலைவாங்கியுமாகும்.

## சான்றுகோள்கள்


## வெளி இணைப்புகள்
* Article on the basic theory of TV aerials and their use
* Consumer Electronics Association antenna mapping page 
* http://www.siber-sonic.com/FM_reception/rooftop.html
* NEC Lab - A tool to design and test television antennas.

பகுப்பு:அலைவாங்கிகள்
நாலம்பலம்

**நாலம்பலம்** என்பது கேரள மாநிலத்தில் உள்ள நான்கு கோயில்களைக் குறிக்கும் சொல். இராமர், பரதன், இலட்சுமணன் மற்றும் சத்துருக்கனன் ஆகிய நான்கு சகோதரர்களுக்கும் கேரளத்தில் தனித் தனிக் கோயில்கள் உள்ளன. இந்தக் கோயில்கள் ஒட்டு மொத்தமாக நாலம்பலம் (நான்கு+அம்பலம், அம்பலம்=கோயில்) என்று அழைக்கப்படுகின்றன.

## நாலம்பல யாத்திரை

புனித யாத்திரையாக இந்த நான்கு கோயில்களுக்கும் செல்வது நாலம்பல யாத்திரை என்றழைக்கப்படுகிறது. 

திருப்பிரையாரில் உள்ள இராமர் கோயிலில் தொடங்கி பாயம்மல் என்ற இடத்தில் உள்ள சத்துருக்கனன் கோயிலில் ஒரே நாளில் முடிவடையும் வகையில் இந்த யாத்திரை மேற்கொள்ளப்படுகிறது. மலையாள நாட்காட்டியின் படி கர்க்கிடக மாதம் இந்த நான்கு இராம சகோதர கோயில்களுக்கும் செல்வது வெகுச் சிறப்பானது என நம்பப்படுகிறது.

இராமர் கோயில் திருப்பிரையாரிலும், பரதன் கோயில் இரிஞ்சாலக்குடாவிலும், இலட்சுமணன் கோயில் எர்ணாகுளம் மாவட்டத்தில் உள்ள மூழிகுளத்திலும், சத்துருக்கனன் கோயில் பாயம்மல் என்ற இடத்திலும் அமைந்துள்ளன.

திருப்பிரையார் குருவாயூரில் இருந்து 25 கி.மீ. தொலைவிலும், இரிஞ்சாலக்குடா திருச்சூரில் இருந்து 22 கி.மீ. தொலைவிலும், மூழிகுளம் திருச்சூரில் இருந்து 50 கி.மீ. தொலைவிலும் பாயம்மல் என்ற இடம் இரிஞ்சாலக்குடாவில் இருந்து 8 கி.மீ. தொலைவிலும் அமைந்துள்ளது.

மூழிகுளத்தில் உள்ள சத்துருக்கனன் கோயில், நாலாயாயிரத் திவ்வியப் பிரபந்தத்தில் இடம் பெற்ற திருத்தலங்களில் ஒன்றாகும்.

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
குருணாகல் தேர்தல் மாவட்டம்

**குருணாகல் தேர்தல் மாவட்டம்** (*Kurunegala electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் வடமேல் மாகாணத்தின் குருணாகல் நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 15 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 1,183,649 பேர் வாக்களிக்கத் தகுதி பெற்றனர்.

## தேர்தல் தொகுதிகள்
குருணாகல் தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
#பிங்கிரிய தேர்தல் தொகுதி
#தம்பதெனியா தேர்தல் தொகுதி
#தொடங்கசுலந்தை தேர்தல் தொகுதி
#கல்கமுவை தேர்தல் தொகுதி
#இரியாலை தேர்தல் தொகுதி
#கட்டுகம்பொலை தேர்தல் தொகுதி
#குளியாப்பிட்டி தேர்தல் தொகுதி
#குருணாகல் தேர்தல் தொகுதி
#மாவத்தகமை தேர்தல் தொகுதி
#நிக்கவரெட்டி தேர்தல் தொகுதி
#பண்டுவஸ்நுவர தேர்தல் தொகுதி
#பொல்காவலை தேர்தல் தொகுதி
#வாரியப்பொலை தேர்தல் தொகுதி
#யாப்பஹுவை தேர்தல் தொகுதி

## மேற்கோள்கள்

பகுப்பு:இலங்கையின் தேர்தல் மாவட்டங்கள்
திருக்குறள் உரைப்பாடல் நூல்கள்

திருக்குறள் நூலுக்கு உரைநடையில் பலர் உரை எழுதியுள்ளனர். எழுதியும் வருகின்றனர். இதற்கு எழுதப்பட்டுள்ள பழமையான உரைகளும் உண்டு. 20 ஆம் நூற்றாண்டில் சிலர் திருக்குறளுக்குப் பாடல் வடிவிலேயே உரை எழுதியுள்ளனர்.

## திருக்குறட் குமரேச வெண்பா
இந்த நூலின் ஆசிரியர் ஜெகவீரபாண்டியன். இந்த நூலில் ஒவ்வொரு திருக்குறளுக்கும் ஒவ்வொரு வெண்பா உள்ளது. ஒவ்வொரு வெண்பாவும் முருகப்பெருமானைக் 'குமரேசா' என விளித்துச் சொல்வதாக அமைந்துள்ளது. இந்த விளி, வெண்பாவின் இரண்டாம் அடியில், தனிச்சொல்லுக்கு முன் அமைந்து வருகிறது. பின்னிரண்டு அடிகளில் திருக்குறள் அப்படியே இணைக்கப்பட்டுள்ளது. முதல் இரண்டு அடிகளில் அந்தந்த திருக்குறளின் கருத்தை விளக்கும் ஒரு கதை அல்லது வரலாற்று நிகழ்வு சுட்டப்பட்டுள்ளது.

எடுத்துக்காட்டு (பாடல்)    
:கண்டணங்கோ கார்முகிலோ கன்னியோ என்றுமால்
:கொண்டுநின்றாய் என்னே குமரேசா - கொண்ட
:அணங்குகொல் ஆய்மயில் கொல்லோ கனங்குழை
:மாதர்கொல் மாலும்என் நெஞ்சு.
அடுத்து, திருக்குறளில் உள்ள ஒவ்வொரு சொல்லுக்கும் தனித்தனியே உரை சொல்லப்படுகிறது. இந்த உரைக்கு முன்னோரின் நூல்களிலிருந்து சொல்லாட்சிகள் மேற்கோள்களாகத் தரப்பட்டுள்ளன. எடுத்துக்காட்டு:

குழை = காதணி
* குழையணி காதில் குளிர்மதி முகம் (பெருங்கதை)
* அருமணிக் குழை ஓர் காதில் கதிர்விடு திருவில் வீச (சிந்தாமணி)
* செம்பொன் செய் சுருளும் தெய்வக் குழைகளும் சேர்ந்து மின்ன (இராமாயணம்)
கனம் என்னும் அடைமொழி அதன் பெருமை தோன்ற நின்றது.
* காண்பாம் கனங்குழைப் பண்பு (கலித்தொகை)
குழையை உணர்த்தாமல் குழையை உடையவளை உணர்த்தினமையின் ஆகுபெயர்.

கணங்குழை என்பதும் பாடம். 
*கணம் = திரட்சி, கூட்டம்
*அணங்கு = தெய்வப்பெண்
இப்படிப் பிற சொற்களுக்கும் விளக்கவுரை தந்த பின்னர் திருக்கோவையார், தஞ்சைவாணன் கோவை ஆகிய நூல்களில் இந்தத் திருக்குறளின் கருத்துப்பட வரும் பாடல்கள் உரைமேற்கோள் பாடல்களாகத் தரப்பட்டுள்ளன. பின்னர் கதை என்னும் தலைப்பின் கீழ் முருகன் வள்ளியைக் கண்டு மயங்கி நின்ற நிகழ்வு கந்தபுராணம் நூல் மேற்கோள் பாடல்களுடன் விளக்கப்பட்டுள்ளன. இப்படி இந்த உரை திருக்குறளிலும், பிற இலக்கியங்களிலும் ஆழங்கால் பட்டிருக்கும் ஆசாரியரின் புலமைத்திறத்தை விளக்குவதாக உள்ளது.

## பிற
* தினகர வெண்பா - 16 ஆம் நூற்றாண்டு
* திருக்குறள் பாவுரை - 2006

## கருவிநூல்
* ஜெகவீரபாண்டியன், திருக்குறட் குமரேச வெண்பா. காமத்துப்பால் (மூலமும் உரையும்), 1938

பகுப்பு:தமிழ் உரை நூல்கள்
மீ உயர் அதிர்வெண்

**மீ உயர் அதிர்வெண் அலைகள் ** (*Ultra-high frequency*, **UHF**) என்பது  பன்னாட்டுத் தொலைதொடர்பு ஒன்றியத்தால் வரையறுக்கப்பட்ட வானலை அதிர்வெண் கற்றைகளில் 300 மெகா ஏர்ட்சு முதல் 3 கிகா ஏர்ட்சு (3000 மெகா ஏர்ட்சு) வரையுள்ள அதிர்வெண் கற்றையைக் குறிப்பதாகும். இவற்றின் அலை நீளம் ஒன்று முதல் பத்து டெசிமீட்டர் வரை (10 செமீ முதல் ஒரு மீட்டர்) இருப்பதால் இந்த அலைக்கற்றை **டெசிமீட்டர் கற்றை** அல்லது **டெசிமீட்டர் அலை** எனவும் குறிப்பிடப்படுகின்றன. இதற்கு மேல் அதிர்வெண் உள்ள அலைகள் மைக்ரோவேவ் அலைக்கற்றையில் அமைகின்றன. மீ உயர் அதிர்வெண் அலைகள்  காட்சிக் கோட்டில் பயணிக்கின்றன; குறுக்கிலுள்ள மலைகள், பெரிய கட்டிடங்கள் ஆகியவற்றால் தடுக்கப்படுகின்றன. இருப்பினும் கட்டிடங்களின் சுவர்களை கடந்து உட்புறத்திலும் பெறக்கூடியவையாக உள்ளன. இந்த அலைக்கற்றை தொலைக்காட்சி பரப்புகை, கொடியிலாத் தொலைபேசிகள், வாக்கி-டாக்கிகள்,  செய்மதித் தொலைதொடர்பு மற்றும் பல்வேறு  செயல்பாடுகளில் பயன்படுத்தப்படுகின்றன.

## வெளி இணைப்புகள்
*U.S. cable television channel frequencies
*TVTower.com – Commercial Television Frequencies
*Tomislav Stimac, "*[http://www.vlf.it/frequency/bands.html Definition of frequency bands (VLF, ELF... etc.)]*". IK1QFK Home Page (vlf.it).

பகுப்பு:வானலை கற்றைகள்
பகுப்பு:தொலைக்காட்சித் தொழினுட்பம்
பகுப்பு:கம்பியற்ற தகவற்தொடர்பு